སྐད་ཆ་འདིས་ང་ལ་སྤྲོ་སྣང་སྐྱེས་སུ་བཅུག་སོང་ལ།བྱིས་པ་འདི་ཚོ་ངས་བསམ་པ་ནང་བཞིན་གྱི་ལས་སླ་བོ་ཞིག་མ་རེདསྙམ་བྱུང་།ངས་དུ་བ་རྐང་གཅིག་བཏོན་ནས་རོང་ཐར་ལ་སྤྲད།རོང་ཐར་གྱིས་དེ་ལེན་ཞོར་དུཚང་མས་ཕ་ཡུལ་གླེང་དུས་ཆུ་མེད་པའི་བྱེ་ཐང་དུ་བསླེབས་པ་ལྟར་སྐྱོ་ངལ་གྱིས་ཁེངས་ནས་ཁ་རོག་གེར་བསྡད་སོང་།སི་ཁྲོན་ཞིང་ལས་སློབ་ཆེན་ལས་མཐར་ཕྱིན་པའི་སྐལ་བཟང་གིས་ངེད་ཚང་གི་གྱང་ངོས་སུ་བཀལ་བའི་ཨ་ཕ་དང་ཁྱོད་གཉིས་ཀྱིས་མཉམ་པར་དེའི་སྟོང་བར་ལུས་པའི་ཆ་དེར།གྲོགས་བཟང་བོ་ཀྲང་བསྟན་འཛིན་དང་མཉམ་པར་བརྒྱབ་ནས་དྲན་རྟེན་དུ་བཞག་ཞེས་བྲིས་ཡོད་པ་དེ་མཐོང་རྗེས།ཅི་ཞིག་ལ་བསམ་བློ་གཏོང་བཞིན་བཤད་རྒྱུར།ང་ཚོ་ནིདར་དམར་ཡུར་བདངང་ཚོ་སྡེ་བའི་ན་གཞོན་ཚོབལྟས་ནས་ནར་སོན་པ་ཡིན།ཡིན་ནའང་ང་ཚོའི་ཀླད་པ་གྱོང་བོ་འདི་དག་གིསདར་དམར་ཡུར་བལོ་དེ་འདྲ་མང་པོར་བལྟས་ཀྱང་བློ་སྒོ་འབྱེད་མ་ཐུབ་པ་གང་ཡིན་ནམ་ཞེས་བཤད་སོང་ཟེར།